Mohan

MohanDNW (teke Main; nimski Main) jo rěka w nimskich krajach Bayerskej, Baden-Württembergskej a Hesseńskej a z dłujkosću 527 kilometrow nejdlejšy pśiběg Ryna wót pšawego boka. Nastawa blisko Kulmbacha w Frankskej z Běłego a Cerwjenego Mohana. Prědny jo 41 km dłujki a wužrědli se na pódzajtšnem boku góry Ochsenkopfa w Fichtelowych górach na wusokosći 887 m, drugi jo 73 km dłujki a pśiźo z Frankskeje alby pódpołdnje Bayreutha.

Wažne města nad Mohanom su stary Babin (Bamberg), Schweinfurt, Würzburg, Aschaffenburg a Frankobrod. Blisko Mainza wulewa se Mohan do Ryna.

Mohan jo wót lěta 1992 pśez kanal zwězany z Dunajom. Wažne pśiběgi su Regnitz, Tauber a Frankska Solawa.

 Žrědła 

 Wótkaz 

Kategorija:Rěka w Bayerskej
Kategorija:Rěka w Baden-Württembergskej
Kategorija:Rěka w Hesseńskej
Kategorija:Rěka w Europje